**D I S P O Z I Ţ I E**

**privind suspendarea raportului de serviciu al doamnei Precup Diana,** **consilier în cadrul aparatului de specialitate al Consiliului Județean Cluj**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 3298/30.01.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Tinând cont de:

* Cererea nr. 3298/27.01.2025 prin care doamna Precup Diana solicită acordarea concediului pentru creșterea copilului în vârstă de până la doi ani;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;
* Dispoziția Președintelui Consiliului Județean Cluj nr.114/26.02.2018 privind numirea doamnei Siminic Diana în funcția publică de execuție de consilier asistent la Serviciul Autorizări, Disciplină în Construcții, GIS;

În conformitate cu prevederile:

* art. 191 alin. (1) lit. a), alin. (2) lit. b) și art. 514 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare;
* art. 2 lit. (1) din Ordonanța de Urgență a Guvernului nr. 111/2010 privind concediul și indemnizația lunară pentru creșterea copiilor, cu modificările și completările ulterioare;
* art. 1 alin. (1) litera a) și ale art. 7 alin. (1) din Normele metodologice de aplicare a prevederilor Ordonanța de Urgență a Guvernului nr. 111/2010 privind concediul și indemnizația lunară pentru creșterea copilului, aprobate prin Hotărârea Guvernului nr. 52/2011, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1.** Se suspendăraportul de serviciu al doamnei Precup Diana, având funcția publică de execuție de consilier, clasa I, gradul profesional superior, gradația 2 la Serviciul Autorizări din cadrul Direcţiei Urbanism și Amenajarea Teritoriului (ID post 474393), în perioada 01.03.2025-30.11.2026, pentru concediu pentru creșterea copilului în vârstă de până la doi ani.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare sau, pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004 a contenciosului administrativ, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare şi ducerea la îndeplinire a prevederilor prezentei dispoziții se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4. (1)** Prezenta dispoziție se comunică prin poșta electronică Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane, din cadrul aparatului de specialitate al Consiliului Județean Cluj prin Serviciului Resurse Umane, va comunica doamnei Precup Diana prezenta dispoziție.

 **PRESEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

**Nr. 39 din 30 ianuarie 2025**